|  |  |
| --- | --- |
|  |  |
|  |
|  |
|  |
|   |
|  |

1. Laki puolustusvoimista (551/2007) 14 § (509/2013)
2. Laki oikeudenkäynnistä hallintoasioissa (808/2019)
3. Hallintolaki (434/2003)
4. PVHSMK – PEOIKOS 105 HR927/1.11.2021 Toiminta Puolustusvoimien tilapäiseen käyttöön otetuilla kiinteistöillä
5. ILMAVE SUUNNITELMA CR9768/21.11.2021 Ilmavoimien toimintasuunnitelma vuosille 2022-2026

|  |
| --- |
| KIINTEISTÖJEN TILAPÄINEN KÄYTTÄMINEN PUOLUSTUSVOIMIEN SOTILAALLISEEN HARJOITUSTOIMINTAAN RUSKA22-HARJOITUKSESSA |

# Kiinteistöjen tilapäinen käyttäminen

Ilmavoimat järjestää RUSKA22-harjoituksen 3.−8.10.2022. Harjoituksen johtaa ilmavoimien operaatiopäällikkö. Harjoitus on kantahenkilökunnan ja reserviläisten voimin toteutettu yhdistetty lento-, ilmaoperaatio- ja ilmapuolustuksen johtamisharjoitus.

Lapin lennoston osalta harjoituksen maankäyttötarve ulottuu Rovaniemellä, Simossa, Ranualla, Pudasjärvellä ja Taivalkoskella yksityisten omistamille kiinteistöille.

Puolustusvoimista annetun lain 14 §:n mukaan puolustusvoimilla on oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan kannalta välttämätöntä. Puolustusvoimat ei kuitenkaan saa aiheuttaa tarpeetonta haittaa tai vahinkoa omaisuudelle.

# Puolustusvoimien käyttämät alueet ja käyttöaika

Puolustusvoimat ottaa tämän päätöksen mukaisesti RUSKA22‑harjoitukseen 3.−8.10.2022 käyttöönsä liitteessä 1 kuvatut alueet.

Puolustusvoimilla ei kuitenkaan ole oikeutta käyttää asuinrakennuksia, niihin liittyviä piha- ja puutarha-alueita, korjaamattomia viljelysmaita eikä maa- ja metsätaloudellisia koekenttiä.

# Perustelut alueiden käytölle

RUSKA22-harjoituksen läpivienti ei ole toteutettavissa pelkästään puolustusvoimien pysyvässä käytössä olevilla alueilla. Poikkeusolojen joukkojen harjoittaminen edellyttää ajoittain laajojen alueiden käyttöä myös muualla kuin ilmavoimien kiinteiden tukikohtien välittömässä läheisyydessä. Näin kyetään harjoittamaan joukkojen taktisesti oikeita käyttöperiaatteita. Tällä perusteella puolustusvoimilla on välttämätön tarve käyttää tilapäisesti sotilaalliseen harjoitustoimintaan muitakin kuin pysyvässä käytössään olevia kiinteistöjä ja alueita.

# Liikkumista koskevat kiellot ja rajoitukset

Puolustusvoimista annetun lain 15 §:n mukaan, jos sotilaalliset syyt tai ulkopuolisten suojaaminen vaaroilta välttämättä sitä vaatii, voidaan kieltää asiattomilta puolustusvoimien käytössä olevalla alueella tai kohteessa liikkuminen tai rajoittaa sitä.

RUSKA22-harjoitusaluetta käytetään materiaalin säilytykseen ja joukkojen ryhmitykseen, jonka vuoksi toiminta voi aiheuttaa vaaraa alueella liikkuville ulkopuolisille.

Edellä mainitulla perusteella puolustusvoimat rajoittaa ja kieltää harjoitustoimintaan kuulumattomien liikkumista harjoituskäyttöön otetuilla, liitteessä 1 yksilöidyillä alueilla 3.−8.10.2022 puolustusvoimista annetun lain 15 §:n perusteella. Näillä alueilla liikkuminen ilman harjoituksen johtajan lupaa on kielletty sotilaallisista ja ulkopuolisen suojaamiseen liittyvistä syistä.

Oleskelu- ja vierailuluvan harjoituskäyttöön otetuille alueille myöntää Lapin lennosto. Oleskelu- tai vierailulupa myönnetään, jos hakijalla on työtehtävistä, asumisesta tai vastaavasta syystä johtuva perusteltu tarve liikkua puolustusvoimien käytössä olevalla alueella.

# Korvaus kiinteistöjen käyttämisestä aiheutuneista vahingoista

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus. Vahingon ilmetessä harjoituksen aikana pyydetään ottamaan yhteyttä asiakirjan kohdassa ”Yhteystiedot” mainittuun numeroon vahingon laadun ja määrän selvittämiseksi. Harjoituksen jälkeen havaittujen vahinkojen osalta pyydetään ottamaan yhteyttä Lapin lennostoon p. 0299800.

# Päätöksen tiedoksianto

Koska puolustusvoimat tarvitsee samalla kertaa käyttöönsä laajan alueen, jolla on huomattava määrä kiinteistöjä tai kiinteistöillä on huomattava määrä omistajia tai haltijoita, puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja voi päättää kiinteistöjen käyttämisestä. Päätös voidaan tällöin antaa tiedoksi hallintolain (434/2003) 62 § mukaisella yleistiedoksiannolla. Hallintolain 55 §:n mukaan tiedoksianto voidaan toimittaa yleistiedoksiantona, jos sitä ei voida toimittaa tavallisena tai todisteellisena tiedoksiantona. Yleistiedoksiantoa voidaan käyttää myös silloin, kun asiakirja on annettava tiedoksi yli kolmellekymmenelle tiedossa olevalle henkilölle tai, kun henkilöiden lukumäärää ei tiedetä.

Tämä päätös annetaan tiedoksi yleistiedoksiantona puolustusvoimat.fi -verkkosivuilla (Ajankohtaista > Kuulutukset ja yleistiedoksiannot) liitteen 2 mukaisesti.

# Muutoksenhaku

Kiinteistön tilapäistä käyttöä koskevaan päätökseen sekä liikkumista koskevaan rajoitukseen voi vaatia oikaisua siten kuin hallintolain 7a luvussa säädetään.

Päätöstä noudatetaan muutoksenhausta huolimatta, jollei muutoksenhakuviranomainen kiellä täytäntöönpanoa.

Oikaisuvaatimusohje on liitteenä 3.

# Yhteystiedot

Lapin lennostossa asiaa hoitaa majuri Teemu Elonen, teemu.elonen@mil.fi, 0299 210 350.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| Lennoston komentaja |
| Eversti | Tuukka Karjalainen |
|  |
|  |
| Operaatiopäällikkö |
| Everstiluutnantti | Jaakko Salomäki |
|  |

 |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |       |

|  |  |
| --- | --- |
| JAKELU | Rovaniemen kaupunkiSimon kuntaRanuan kuntaPudasjärven kaupunkiTaivalkosken kuntaAluehallintovirasto Lapin aluehallintovirastoAluehallintovirasto Pohjois-SuomiFINAVIA OYJ Rovaniemen LentoasemaJPRKAIPRLAPLSTO |

|  |  |
| --- | --- |
| TIEDOKSI | Rajavartiolaitos Lapin rajavartiostoRajavartiolaitos Kainuun RajavartiostoPoliisi Lapin poliisilaitosPoliisi Oulun poliisilaitosILMAVEMAAVE |